Nafarroako Parlamentuko Mahaiak, 2018ko azaroaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Erriberako ehun produktiboaren eta Lanbide Heziketako ikasketen nahiz Nafarroako Unibertsitate Publikoko karreren arteko lotura errazteko erabakiei erabakiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Nafarroako Gobernuak zer erabaki hartu du Erriberako ehun produktiboaren eta lanbide heziketako ikasketen eta NUPeko karreren arteko lotura errazteko?

– Nafarroako Gobernuak zer baliabide osagarri, prozedura eta egutegi ezarri du funts publikoekin ordaindutako ikastetxeetan jatorri soziokultural desberdinetako ikasleen banaketa egoki eta orekatua lortzeko?

– Nafarroako Gobernuak zer jarduketa-ildo ezarri du derrigorrezkoaren ondorengo esparruan eta unibertsitatearen esparruan Erriberako NUPen campusaren eta lanbide-heziketako ikastetxeen prestakuntza-eskaintza areagotzeko?

Corellan, 2018ko azaroaren 7an

Foru parlamentaria: Alberto Catalán Higueras